2.1 ความเสี่ยงจากการผันผวนของรายได้[]

รายได้จากการรับเหมาก่อสร้างและการให้บริการเป็นรายได้หลักของบริษัทฯ โดยในปีบัญชี 2553
ปีบัญชี 2554 และปีบัญชี 2555 คิดเป็นร้อยละ 98.6 ร้อยละ 98.0 และร้อยละ 97.70
ของรายได้รวมของบริษัทฯ
ตามลำดับซึ่งรายได้จากการรับเหมาก่อสร้างและการให้บริการมีความผันผวนขึ้นอยู่กับวัฏจักรธุรกิจ
(Business Cycle) ของอุตสาหกรรมปิโตรเลียมและปิโตรเคมี อุตสาหกรรมพลังงาน
และอุตสาหกรรมเหมืองแร่
ในช่วงสามปีที่ผ่านมาความต้องการบริการรับเหมาก่อสร้างงานโลหะอุตสาหกรรมหนัก
(Mechanical Construction) ในอุตสาหกรรมปิโตรเลียมและปิโตรเคมี อุตสาหกรรมพลังงาน
และอุตสาหกรรมเหมืองแร่ มีการเติบโตอย่างต่อเนื่อง
ซึ่งความต้องการดังกล่าวเติบโตตามความต้องการสินค้าโภคภัณฑ์ (Commodity)
ซึ่งขับเคลื่อนจากการเติบโตอย่างรวดเร็วของประเทศที่มีประชากรจำนวนมาก เช่น จีน และอินเดีย
อย่างไรก็ดีบริษัทฯ ไม่สามารถคาดการณ์แนวโน้มภาวะอุตสาหกรรมดังกล่าวในอนาคตได้
ซึ่งหากความต้องการผลิตภัณฑ์ปิโตรเลียม ปิโตรเคมี พลังงาน และเหมืองแร่ทั่วโลกลดลง
อาจจะทำให้ผู้ประกอบการหรือเจ้าของโครงการ ชะลอหรือยกเลิกโครงการขยายกำลังการผลิต
ซึ่งอาจกระทบต่อรายได้และกำไรของบริษัทฯ ในที่สุดนอกจากนั้นการได้มาซึ่งรายได้ของบริษัทฯ
ขึ้นอยู่กับความสามารถในการได้รับงานจากการเสนอราคาให้กับลูกค้า
และความไม่แน่นอนของโครงการที่ประมูล ที่อาจจะมีความล่าช้าของโครงการเอง
ทำให้รายได้ของบริษัทฯ ผันผวนตามปริมาณงานที่บริษัทฯ ประมูลงานได้ แม้ว่าบริษัทฯ
จะพยายามรักษาความต่อเนื่องของรายได้โดยบริษัทฯ โดยจะผลิตงานให้มีคุณภาพ ได้มาตรฐาน
และส่งมอบงานตรงต่อเวลา ในราคาที่เหมาะสม เป็นที่พึงพอใจแก่ลูกค้า
และสร้างความสัมพันธ์ที่ดีกับผู้รับเหมาหลัก (Main Contractor) อย่างไรก็ตาม บริษัทฯ
ไม่สามารถรับประกันได้ว่ากลยุทธ์ในการบริหารความเสี่ยงดังกล่าวจะมีผลให้บริษัทฯ
รักษาระดับรายได้และกำไรอย่างต่อเนื่อง ในอดีตรายได้ของบริษัทฯ
เคยผันผวนอย่างมีนัยสำคัญมาก่อน เช่น ในปีบัญชี 2546 ปีบัญชี 2547 และปีบัญชี2548
บริษัทมีรายได้รวม 477.3 ล้านบาท 811.2 ล้านบาท (เพิ่มขึ้นร้อยละ 70.0) และ 613.8
ล้านบาท (ลดลงร้อยละ 24.3)ในปี 2555 มูลค่างานที่ได้รับรู้รายได้ ทั้งสิ้น 2,097.8 ล้านบาท
ในจำนวนนี้เป็นการรับรู้รายได้ที่เป็น (Backlog) จากปี 2554 จำนวน 710.2 ล้านบาท
และมีงานที่ได้รับการว่าจ้างในระหว่างปี จำนวน 2,386 ล้านบาท

2.2 ความเสี่ยงจากการสูญเสียทรัพยากรบุคคล

การก่อสร้างงานโครงสร้างเหล็กในโรงงานอุตสาหกรรมขนาดใหญ่ (Mechanical
Construction) เป็นงานที่ต้องอาศัยความเชี่ยวชาญเป็นพิเศษ
เนื่องจากเป็นการก่อสร้างสำหรับรองรับการผลิตในอุตสาหกรรมหนัก
ดังนั้นการก่อสร้างจะต้องรองรับแรงดัน ความร้อน ความเป็นกรดด่าง การทนต่อการกัดกร่อน
ที่อาจเกิดขึ้นในการดำเนินการ
หากมีชิ้นงานที่ไม่ได้มาตรฐานอาจก่อให้เกิดความเสียหายต่อกระบวนการผลิตโดยรวมได้
ซึ่งการก่อสร้างเหล่านี้ ต้องอาศัยทีมวิศวกรและช่างที่มีความสามารถ และประสบการณ์สูง
การสูญเสียบุคลากรเหล่านี้ อาจส่งผลให้บริษัทฯ
สูญเสียความสามารถในการแข่งขันและกระทบต่อผลการดำเนินงานของบริษัทฯ

บุคลากรเป็นหนึ่งในปัจจัยแห่งความสำเร็จของบริษัทฯ
โดยเฉพาะการก่อสร้างโครงสร้างเหล็กขนาดใหญ่ ซึ่งบริษัทฯมีบุคลากรที่มีความเชี่ยวชาญเป็นพิเศษ
เพื่อเป็นการป้องกันและลดความเสี่ยงในการสูญเสียบุคลากร
บริษัทฯได้มีนโยบายในการธำรงรักษาบุคลากร
โดยการพิจารณาการปรับตำแหน่งและค่าแรงเป็นประจำทุกปี
รวมถึงการกำหนดค่าตอบแทนพิเศษอย่างเหมาะสมตามความชำนาญและเชี่ยวชาญ

3.  ความเสี่ยงในการดำเนินโครงการ

    1.  ความเสี่ยงจากการส่งมอบโครงการให้ลูกค้าไม่ทันตามกำหนดเวลา

สำหรับธุรกิจรับเหมาก่อสร้าง
สัญญาจ้างงานโดยทั่วไปจะระบุกำหนดเวลาแล้วเสร็จและจะมีบทลงโทษหากไม่สามารถส่งมอบงานได้ตามกำหนดเวลา
ซึ่งความล่าช้าอาจเกิดได้จากสาเหตุหลายประการ บางกรณีเป็นสาเหตุที่บริษัทฯ
อาจไม่สามารถควบคุมได้ เช่น ความล่าช้าของผู้รับเหมาช่วงหรือผู้รับเหมารายอื่น เป็นต้น
แม้ว่าบริษัทฯ ไม่เคยมีประวัติในการส่งมอบงานล่าช้าจนทำให้บริษัทฯ ต้องเสียค่าปรับแต่อย่างไร
แต่บริษัทฯ
ไม่สามารถรับรองได้ว่าจะสามารถส่งมอบงานได้ตรงตามกำหนดสำหรับงานทุกงานในอนาคต
หากบริษัทฯ ไม่สามารถส่งมอบงานได้ตามเวลาที่กำหนดในสัญญา บริษัทฯ
อาจต้องจ่ายค่าปรับเพื่อชดเชยความเสียหายที่อาจเกิดขึ้นจากการล่าช้า
และส่งผลให้ต้นทุนสำหรับโครงการนั้นๆ เพิ่มสูงขึ้น และทำให้บริษัทฯ มีผลกำไรลดลง นอกจากนี้
อาจส่งผลให้เสียชื่อเสียงและไม่ได้รับความไว้วางใจจากลูกค้ารายอื่นๆ
และทำให้เสียโอกาสทางธุรกิจในอนาคตได้

2.  ความเสี่ยงจากความผันผวนของราคาวัสดุก่อสร้างและวัสดุประกอบการ

ต้นทุนวัสดุก่อสร้างและวัสดุประกอบการถือเป็นต้นทุนสำคัญในการประกอบธุรกิจของบริษัทฯ
โดยคิดเป็นสัดส่วนประมาณร้อยละ 30 ของต้นทุนงานก่อสร้าง โดยทั่วไปแล้วบริษัทฯ
จะพยายามบริหารความเสี่ยงจากความผันผวนของราคาวัสดุก่อสร้างและวัสดุประกอบการ
โดยเจรจาต่อรองเพื่อให้สัญญาบริการรับเหมาก่อสร้างมีเงื่อนไขการปรับราคาบางส่วนตามราคาวัสดุก่อสร้างที่สูงขึ้น
และ/หรือต่อรองให้ลูกค้าเป็นผู้รับผิดชอบในการจัดหาวัสดุก่อสร้าง
และ/หรือสั่งซื้อกับผู้ขายวัสดุก่อสร้างทันทีที่บริษัทฯ ลงนามในสัญญาก่อสร้างอย่างไรก็ตาม
ในทางปฏิบัติ บริษัทฯ
จะไม่สามารถผลักภาระในการเพิ่มขึ้นของต้นทุนการก่อสร้างไปที่ลูกค้าได้ทั้งหมด และบริษัทฯ
อาจไม่สามารถสั่งซื้อวัสดุก่อสร้างได้ทั้งหมดทันทีที่บริษัทฯ ลงนามในสัญญาก่อสร้าง
บริษัทฯจึงมีความเสี่ยงจากความผันผวนของราคาวัสดุก่อสร้างและวัสดุประกอบการ
หากราคาวัสดุก่อสร้างและวัสดุประกอบการสูงขึ้นจะทำให้ต้นทุนรับเหมาก่อสร้างสูงขึ้น
ส่งผลกระทบต่อผลการดำเนินงานของบริษัทฯ ในที่สุด

บริษัทฯกำหนดให้มีระบบการบริหารจัดการวัสดุก่อสร้างและวัสดุประกอบการ
โดยรักษาสัมพันธ์ที่ดีกับผู้จัดจำหน่าย พร้อมทั้งติดตามความเคลื่อนไหวของราคาวัสดุก่อสร้างโดยตลอด
และเปิดโอกาสให้เกิดการแข่งขันในระหว่างผู้จัดจำหน่าย
เพื่อให้เกิดการเจรจาต่อรองที่ทำให้บริษัทฯ ได้รับประโยชน์สูงสุดในด้านราคา
เพื่อนำมาใช้ในการวางแผนและรักษาระดับต้นทุนให้เหมาะสมและสอดคล้องกับราคาวัสดุก่อสร้างที่เปลี่ยนแปลงไป
หรือโดยการยืนยันการสั่งซื้อเพื่อตรึงราคาวัสดุชนิดนั้นไว้ให้สอดคล้องกับราคาที่เสนอในงานประมูล

2.3.3 ความเสี่ยงจากการรับงานโครงการขนาดใหญ่ในต่างประเทศ

บริษัทฯ อาจมีความเสี่ยงจากการดำเนินธุรกิจในต่างประเทศ
เนื่องจากการดำเนินธุรกิจในต่างประเทศจะมีปัจจัยเสี่ยงเพิ่มเติมสำหรับบริษัทฯ
จากความไม่คุ้นเคยในการทำธุรกิจ วัฒนธรรมพื้นเมือง กฎหมาย
ข้อบังคับตลอดจนสภาพภูมิอากาศและปัจจัยทางธรรมชาติ ซึ่งบริษัทฯ
ได้ให้ความสำคัญกับการรับงานในต่างประเทศ

บริษัทฯ จะทำการวิเคราะห์ปัจจัยความเสี่ยงด้านต่างๆ
เพื่อใช้เป็นส่วนประกอบในการตัดสินใจในการรับงานในต่างประเทศ
โดยจะทำงานร่วมกับผู้รับเหมารายอื่นที่บริษัทฯ เคยมีประสบการณ์ในการทำงานด้วยมาก่อน
เพื่อลดความเสี่ยงจากความไม่คุ้นเคยในการทำธุรกิจ วัฒนธรรมพื้นเมือง กฎหมาย
ตลอดจนสภาพภูมิอากาศและปัจจัยทางธรรมชาติ อย่างไรก็ตาม
การรับเหมาก่อสร้างโครงการขนาดใหญ่ในต่างประเทศจะมีความเสี่ยงซึ่งสูงกว่าการรับงานก่อสร้างภายในประเทศจากความไม่คุ้นเคยกับปัจจัยต่างๆ
ดังที่ได้กล่าวมาในข้างต้น

2.4 ความเสี่ยงจากผลกระทบในกรณีที่บริษัทฯ ไม่สามารถเรียกคืนภาษีเงินได้หัก ณ ที่จ่าย

บริษัทฯ ได้ให้บริการแก่ลูกค้าตามโครงการ Singapore Parallel Train
ในประเทศสาธารณรัฐสิงคโปร์ในระหว่างปี 2552 – 2554 และบริษัทฯ ถูกลูกค้าหักภาษีเงินได้หัก
ณ ที่จ่ายไว้จำนวนประมาณ 162 ล้านบาท บริษัทฯ ร่วมกับที่ปรึกษาด้านภาษีของบริษัทฯ
ได้ศึกษาความเป็นไปได้ของการได้รับคืนภาษีเงินได้หัก ณ ที่จ่ายดังกล่าว บริษัทฯ
ได้ข้อสรุปในเบื้องต้นว่าตามบทบัญญัติของกฎหมายภาษีอากรที่เกี่ยวข้องและอนุสัญญาเพื่อการยกเว้นการเก็บภาษีซ้อนระหว่างประเทศไทยและประเทศสาธารณรัฐสิงคโปร์
บริษัทฯ ควรได้รับภาษีเงินได้หัก ณ
ที่จ่ายนี้คืนจากหน่วยงานจัดเก็บภาษีของประเทศสาธารณรัฐสิงคโปร์และ/หรือประเทศไทย
ซึ่งขณะนี้บริษัทฯกำลังดำเนินการขอคืนภาษีอากรดังกล่าวจากหน่วยงานจัดเก็บภาษีของประเทศสาธารณรัฐสิงคโปร์
อีกทั้งหากบริษัทฯ
ไม่ได้รับคืนหรือได้รับคืนเพียงบางส่วนจากหน่วยงานจัดเก็บภาษีของประเทศสาธารณรัฐสิงคโปร์
บริษัทฯก็จะดำเนินการขอคืนเงินภาษีดังกล่าวจากกรมสรรพากรของประเทศไทยต่อไปภายใต้หลักเกณฑ์ของการขจัดความซ้ำซ้อนของภาษีอากรตามอนุสัญญาภาษีซ้อนฯ
ดังนั้น บริษัทฯ จึงได้บันทึกจำนวนภาษีเงินได้หัก ณ ที่จ่ายที่คาดว่าจะได้รับคืนเป็น
“ภาษีเงินได้รอเรียกคืน” จำนวน 118.6 ล้านบาท ในรายการสินทรัพย์ของบริษัทฯ อย่างไรก็ตาม
ความสำเร็จของการขอคืนภาษีดังกล่าวขึ้นอยู่กับการตีความกฎหมายภาษีและอนุสัญญาภาษีซ้อนฯ
ของหน่วยงานจัดเก็บภาษีของประเทศสาธารณรัฐสิงคโปร์และกรมสรรพากรของประเทศไทย
ซึ่งหากหน่วยงานจัดเก็บภาษีสาธารณรัฐสิงคโปร์หรือกรมสรรพากรของประเทศไทยมีความเห็นในการตีความกฎหมายภาษีและอนุสัญญาภาษีซ้อนฯ
แตกต่างจากความเห็นของบริษัทฯ และที่ปรึกษาภาษีของบริษัทฯ บริษัทฯ
อาจไม่ได้รับคืนหรือได้รับคืนภาษีเงินได้หัก ณ ที่จ่ายนี้บางส่วนและอาจต้องตัดบัญชี
“ภาษีเงินได้รอเรียกคืน” ออกจากสินทรัพย์ของบริษัทฯทั้งหมดหรือบางส่วนและจะทำให้บริษัทฯ
มีค่าใช้จ่ายตามจำนวนภาษีเงินได้หัก ณ ที่จ่ายที่ไม่ได้รับคืน
ซึ่งบริษัทฯมีการตั้งค่าเผื่อการไม่ได้รับคืนภาษีเงินได้รอขอคืนจากประเทศสิงคโปร์จำนวน 59.3
ล้านบาท เพื่อรองรับความไม่แน่นอนของการขอคืนภาษี

2.5 ความเสี่ยงด้านการจัดการและการบริหารงานของบริษัทฯ

ความเสี่ยงในด้านการถูกควบคุมเสียงของที่ประชุมผู้ถือหุ้นจากกลุ่มผู้ถือหุ้นรายใหญ่กลุ่มตระกูลเขมาภิรัตน์รวมถึงนิติบุคคลที่ตระกูลเขมาภิรัตน์เป็นผู้ถือหุ้นใหญ่ถือหุ้นในบริษัทฯ
รวมกันในสัดส่วนมากกว่า ร้อยละ 60
ของจำนวนทุนเรียกชำระแล้วทั้งหมดภายหลังการเสนอขายหุ้นสามัญในครั้งนี้
ตระกูลเขมาภิรัตน์ยังดำรงตำแหน่งเป็นผู้บริหารและกรรมการผู้มีอำนาจลงนามของบริษัทฯ ด้วย
จึงทำให้ผู้ถือหุ้นใหญ่ดังกล่าวมีอำนาจในการควบคุมการบริหารจัดการบริษัทฯ
รวมถึงสามารถควบคุมเสียงของที่ประชุมผู้ถือหุ้นได้เกือบทั้งหมดไม่ว่าจะเป็นเรื่องการแต่งตั้งกรรมการ
หรือการขอมติในเรื่องอื่นที่ต้องใช้เสียงส่วนใหญ่ของที่ประชุมผู้ถือหุ้นยกเว้นเรื่องที่กฎหมายหรือข้อบังคับของบริษัทฯ
กำหนดให้ต้องได้รับเสียง 3 ใน 4 ของที่ประชุมผู้ถือหุ้น
ดังนั้นจึงเป็นการยากที่ผู้ถือหุ้นรายอื่นสามารถรวบรวมคะแนนเสียงเพื่อตรวจสอบและถ่วงดุลเรื่องที่กลุ่มผู้ถือหุ้นรายใหญ่เสนอได้

บริษัทฯได้กำหนดให้การบริหารจัดการมีความโปร่งใสและมีระบบที่สามารถตรวจสอบได้
บริษัทฯได้แต่งตั้งกรรมการอิสระทั้งหมด 5 ท่าน ซึ่งกรรมการอิสระ 3
ท่านดำรงตำแหน่งกรรมการตรวจสอบ
และมีแผนกตรวจสอบภายในและกำกับดูแลซึ่งรายงานตรงต่อคณะกรรมการตรวจสอบ
เพื่อเป็นกลไกในการตรวจสอบการดำเนินงานของบริษัทฯ นอกจากนั้น คณะกรรมการของบริษัทฯ
มีกรรมการที่ไม่ใช่ตระกูลเขมาภิรัตน์จำนวน 6 ท่านจากทั้งหมด 9 ท่าน
จึงสามารถถ่วงดุลอำนาจในการเสนอเรื่องต่างๆ ที่จะพิจารณาเข้าสู่ที่ประชุมผู้ถือหุ้นได้ระดับหนึ่ง

6.  ความเสี่ยงจากการเสนอขายใบสำคัญแสดงสิทธิที่จะซื้อหุ้นต่อพนักงานโดยมีราคาใช้สิทธิต่ำกว่าราคาจากการเสนอขายหุ้นให้กับประชาชน

จากการประชุมวิสามัญผู้ถือหุ้นของบริษัทฯ ครั้งที่ 4/2554 ณ วันที่ 30 พฤศจิกายน 2554
มีมติให้ออกใบสำคัญแสดงสิทธิที่จะซื้อหุ้นสามัญของบริษัทฯ (“ใบสำคัญแสดงสิทธิ”)
ประเภทระบุชื่อผู้ถือและไม่สามารถโอนเปลี่ยนมือได้ ให้แก่กรรมการและพนักงานของบริษัทฯ จำนวน
6,750,000 หน่วย โดยมีราคาเสนอขายต่อหน่วย 0 บาท และใบสำคัญแสดงสิทธิมีอายุ 3 ปี
นับแต่วันที่ออกและเสนอขายใบสำคัญแสดงสิทธิ โดยใบสำคัญแสดงสิทธิ 1 หน่วย
มีสิทธิซื้อหุ้นสามัญของบริษัทฯ ได้ 1 หุ้น
ในราคาใช้สิทธิเท่ากับราคาที่ลดจากราคาเสนอขายให้แก่ประชาชนและบุคคลทั่วไปในครั้งนี้ร้อยละ
25 ผู้ลงทุนจึงมีความเสี่ยงในการที่มีต้นทุนสูงกว่าผู้ถือใบสำคัญแสดงสิทธิดังกล่าว
และมีความเสี่ยงที่ราคาหุ้นอาจจะลดต่ำลง หากผู้ถือหุ้นกลุ่มดังกล่าวขายหุ้นหลังการใช้สิทธิ
รวมถึงการที่ผู้ลงทุนจะมีสภาพความเป็นเจ้าของบริษัทฯ น้อยลง (Dilution Effect)

อย่างไรก็ตาม ใบสำคัญแสดงสิทธิที่ขายให้แก่กรรมการและพนักงานดังกล่าว
มีการกำหนดเงื่อนไขในการใช้สิทธิ โดยนับจากวันที่ออกและเสนอขายใบสำคัญแสดงสิทธิ 6 เดือน
ผู้ถือใบสำคัญแสดงสิทธิสามารถใช้สิทธิครั้งแรกได้ไม่เกินร้อยละ 15.0
ของใบสำคัญแสดงสิทธิทั้งหมดที่ผู้ถือใบสำคัญแสดงสิทธิแต่ละคนได้รับจัดสรรจากบริษัทฯ และในทุกๆ 6
เดือนหลังวันที่มีผู้ถือใบสำคัญแสดงสิทธิสามารถใช้สิทธิได้ครั้งแรก
ผู้ถือใบสำคัญแสดงสิทธิสามารถใช้สิทธิได้ไม่เกินร้อยละ 15.0 ร้อยละ 15.0 ร้อยละ 15.0 ร้อยละ
20.0 และร้อยละ 20.0
ของใบสำคัญแสดงสิทธิทั้งหมดที่ผู้ถือใบสำคัญแสดงสิทธิแต่ละคนได้รับจัดสรรจากบริษัทฯ ตามลำดับ
ซึ่งการกำหนดระยะเวลาในการใช้สิทธิดังกล่าวจะช่วยป้องกันการมีหุ้นเพิ่มขึ้นในช่วงแรกที่หุ้นของบริษัทฯ
ได้รับอนุญาตให้ทำการซื้อขายในตลาดหลักทรัพย์
และหากผู้ถือใบสำคัญแสดงสิทธิใช้สิทธิในการแปลงสภาพทั้งหมด จะแปลงสภาพเป็นหุ้นสามัญจำนวน
6,750,000 หุ้น คิดเป็นสัดส่วนร้อยละ 2.2
ของจำนวนหุ้นทั้งหมดภายหลังการเสนอขายหุ้นสามัญให้แก่ประชาชนในครั้งนี้และการใช้สิทธิของใบสำคัญแสดงสิทธิที่ออกให้แก่กรรมการและพนักงานของบริษัทฯ
ทั้งหมด (รวมมีหุ้นทั้งหมดภายหลังการใช้สิทธิเท่ากับ 310 ล้านหุ้น) ซึ่งจะกระทบต่อราคาหุ้นร้อยละ
0.5 และกระทบต่อส่วนแบ่งกำไรหรือสิทธิออกเสียงของผู้ถือหุ้นเดิมร้อยละ 2.2 อย่างไรก็ตาม
จะยังไม่มีผลกระทบต่อราคาจนกว่าจะมีการใช้สิทธิ และราคาใช้สิทธิต่ำกว่าราคาตลาดของหุ้นสามัญ
ณ วันที่ใช้สิทธิตามใบสำคัญแสดงสิทธิ

2.7 บริษัทฯ อาจจะไม่สามารถจ่ายเงินปันผล

ถึงแม้ว่าปัจจุบันคณะกรรมการบริษัทฯ
มีนโยบายที่จะเสนอให้ผู้ถือหุ้นอนุมัติจ่ายเงินปันผลประจำปีไม่ต่ำกว่าร้อยละ 50
ของกำไรสุทธิก่อนกำไรและขาดทุนตามงบการเงินรวมของบริษัทฯ
โดยอยู่ภายใต้เงื่อนไขของแผนการลงทุนและปัจจัยที่เกี่ยวข้องอื่น ๆ การจ่ายเงินปันผลในอนาคต
(ถ้ามี) จะขึ้นอยู่กับดุลยพินิจของคณะกรรมการบริษัทฯ
โดยเป็นไปตามที่กำหนดในพระราชบัญญัติบริษัทมหาชนจำกัด พ.ศ. 2535 (และที่แก้ไขเพิ่มเติม)
รวมทั้งเงื่อนไขต่าง ๆ อาทิ กระแสเงินสดจริง กำไร ฐานะการเงินและความต้องการ

เงินทุนของบริษัทฯ ตลอดจนปัจจัยอื่น ๆ ที่คณะกรรมการบริษัทฯ อาจเห็นว่าเกี่ยวข้อง บริษัทฯ
ไม่สามารถรับรองได้ว่าบริษัทฯ จะสร้างผลกำไรในปีใดๆ หรือคณะกรรมการบริษัทฯ
จะจ่ายเงินปันผล ถึงแม้ว่าบริษัทฯ จะมีผลกำไร อนึ่ง ตามพระราชบัญญัติบริษัทมหาชนจำกัด พ.ศ.
2535 (และที่แก้ไขเพิ่มเติม) ถ้ายังคงมีผลขาดทุนสะสม ห้ามมิให้จ่ายเงินปันผล ถึงแม้ว่าบริษัทฯ
จะมีกำไรสุทธิในปีนั้นก็ตาม